 ระเบียบคณะกรรมการจัดการแข่งขันกีฬาฟุตซอล

# กีฬาบุคลากรภายในมหาวิทยาลัยมหิดล ประจำปี พ.ศ. 2562 \*\*\*\*\*\*\*\*\*\*\*\*\*\*\*\*\*\*\*\*

เพื่อให้การแข่งขันกีฬาฟุตซอลภายในมหาวิทยาลัยมหิดลเป็นไปด้วยความเรียบร้อยและบรรลุวัตถุประสงค์ ของคณะกรรมการจัดการแข่งขันกีฬาภายในมหาวิทยาลัยมหิดล ในการเชื่อมความสามัคคีภายในหน่วยงานและ ส่งเสริมให้บุคลากรได้มีโอกาสเล่นกีฬากันมากขึ้น

จึงกำหนดระเบียบคณะกรรมการจัดการแข่งขันกีฬาฟุตซอล กีฬาบุคลากรภายในมหาวิทยาลัยมหิดล ประจำปี พ.ศ. 2561 ไว้ดังต่อไปนี้

**ข้อ 1** ระเบียบนี้เรียกว่า “ระเบียบคณะกรรมการจัดการแข่งขันกีฬาฟุตซอล กีฬาบุคลากรภายในมหาวิทยาลัยมหิดล ประจำปี พ.ศ. 2562 ”

**ข้อ 2** ระเบียบนี้ให้ใช้บังคับตั้งแต่วันถัดจากวันประกาศเป็นต้นไป

**ข้อ 3** ให้ยกเลิกระเบียบใดที่ขัดกับระเบียบนี้ โดยให้ใช้ระเบียบนี้แทน

**ข้อ 4 กติกาการแข่งขัน**

4.1 ให้ใช้กติกาการแข่งขันกีฬาฟุตซอลของสหพันธ์ฟุตซอลนานาชาติ (FIFA) ซึ่งสมาคมฟุตบอล แห่งประเทศไทย ในพระบรมราชูปถัมภ์ กำหนดใช้ในปัจจุบันและระเบียบคณะกรรมการจัดการแข่งขันกำหนดขึ้น

4.2 ให้มีผู้เล่นอื่นซึ่งอยู่นอกสังกัดทีมที่ส่งเข้าแข่งขัน สามารถเข้าร่วมทีมนอกสังกัดนั้นได้ กรณีทีม ต้นสังกัดมีผู้เล่นครบตามจำนวนและไม่ได้ส่งชื่อผู้เล่นคนนั้นร่วมทีม

4.3 ในกรณีที่มีผู้เล่นนอกสังกัดมาร่วมทีม ระหว่างการแข่งขันแต่ละทีมจะต้องมีผู้เล่นในสังกัดอยู่ในสนาม 4 คน และนอกสังกัดอยู่ในสนาม 1 คน ทั้งนี้ (เฉพาะทีมฟุตซอล รุ่นทั่วไป) จะทำการกำหนด วันประชุมผู้จัดการทีม

4.4 ตัวแทนจากคณะ/สถาบัน ส่งเข้าร่วมการแข่งขันได้รุ่นล่ะ1 ทีมเท่านั้น

4.5 นักกีฬาสามารถลงสมัครแข่งขันได้เฉพาะรุ่นเดียวเท่านั้น

**ข้อ 5 ประเภทการแข่งขัน**

5.1 รุ่นประเภททีมชายไม่จำกัดอายุ (รับสมัครจำนวน 24 ทีม)

5.2 รุ่นประเภททีมชายอายุ 40 ปีขึ้นไป (ไม่เกินปี2522 รับสมัครจำนวน 8 ทีม)

**ข้อ 6 คุณสมบัติผู้เข้าร่วมการแข่งขัน** เป็นบุคลากรในมหาวิทยาลัยมหิดล

**ข้อ 7 การสมัครเข้าร่วมการแข่งขัน และข้อปฏิบัติในการแข่งขัน**

7.1 ให้แต่ละหน่วยงานส่งรายชื่อผู้เล่นเข้าแข่งขันได้ไม่เกิน 15 คน แต่ไม่น้อยกว่า 7 คน

7.2 ให้แต่ละหน่วยงานส่งหลักฐานนักกีฬาดังนี้

7.2.1 แผงรูปและรายชื่อ (ส่งเข้าในระบบกีฬาบุคลากร)

7.2.2 บัตรประจำตัวประชาชน (ใช้ยื่นต่อคณะกรรมการจัดการแข่งขันในวันที่แข่งขัน)

7.2.3 สำเนาบัตรข้าราชการ/พนักงาน/ลูกจ้าง/คำสั่งบรรจุแต่งตั้ง/คำสั่งจ้าง (อย่างใดอย่างหนึ่ง)

7.2.4 นักกีฬาที่แสดงหลักฐานไม่ครบไม่มีสิทธิลงเล่นในการแข่งขัน

7.2.5 นักกีฬาที่ลงสมัครสามารถลงสมัครได้แค่รายการเดียว

7.2.6 ค่าประกันทีมเข้าแข่งขัน 1000 บาท

**ข้อ 8 วิธีการจัดการแข่งขัน ให้จัดการแข่งขันดังนี้**

8.1 ประเภททีมชายทั่วไปรอบแรกแบ่งออกเป็น 4 สาย แต่ละสายแข่งขันแบบพบกันหมด ทีมที่ได้คะแนนอันดับที่ 1 และ 2 ของแต่ละสายผ่านเข้ารอบในรอบต่อไป โดยให้ทีมที่ได้อันดับที่ 1 – 4 ของปีที่ผ่านมา เป็นทีมวางของสายที่ 1 สายที่ 2,สายที่ 3 และสายที่ 4 ตามลำดับ

8.2 ประเภททีมชายอายุ 40ปีขึ้นไปแบ่งออกเป็น 2 สาย ทีมที่ได้คะแนนอันดับที่ 1 และ 2 ของแต่ละสายผ่านเข้ารอบในรอบต่อไป หรือทีมมีจำนวนน้อยจัดแบบลีคเก็บคะแนน

8.3 การแข่งขันในรอบที่ 2 จนถึงรอบชิงชนะเลิศ ให้ประกบคู่ตามตารางที่ฝ่ายจัดการแข่งขันกำหนด

**ข้อ 9 สนามแข่งขัน เวลาในการแข่งขัน**

9.1 เวลาที่ใช้ในการแข่งขัน : รอบแรกและรอบสอง ใช้เวลา 30 นาที แบ่งออกเป็น 2 ครึ่งๆ ละ 20 นาที แบ่งออกเป็น 2 ครึ่งๆ ละ 20 นาที(เวลาเดินตลอดไม่มีหยุดเวลา) โดยหยุดพักครึ่งระหว่าง การแข่งขัน 5 นาที

9.2 สนามแข่งขัน : สนามฟุตซอล มหาวิทยาลัยมหิดล ศาลายา นครปฐม

**ข้อ 10 กติกาการให้คะแนน**

10.1 ให้ทีมที่ชนะได้ 3 คะแนน ทีมแพ้ได้ 0 คะแนน

10.2 ผลการแข่งขันที่เสมอกัน ให้ทีมละ 1 คะแนน

10. 3 ในกรณีที่มีทีมได้คะแนนรวมเท่ากันในแต่ละสายสองทีม ให้ใช้วิธีดูผลการแข่งขันระหว่าง สองทีมนั้น(Head To Head) เพื่อหาทีมเข้าไปเล่นในรอบต่อไป แต่ถ้าผลปรากฏว่าเสมอกันให้จับสลากตัดสินหาทีมเข้ารอบต่อไป

10.4 ในกรณีที่มีทีมได้คะแนนรวมเท่ากันในแต่ละสายมากกว่าสองทีมให้ใช้วิธีจับฉลากตัดสินเพื่อหาทีมเข้ารอบต่อไป

**ข้อ 11 การเปลี่ยนตัวผู้เข้าร่วมแข่งขัน**

ระหว่างการแข่งขัน ให้เปลี่ยนตัวผู้เข้าแข่งขันได้ตลอดเกมการแข่งขัน จากตัวผู้เล่นสำรองที่ระบุชื่อไว้ก่อนแข่งขันครั้งนั้น

**ข้อ 12 กำหนดการแข่งขัน**

ให้จัดการแข่งขันระหว่างเดือนกุมภาพันธ์-เดือนมีนาคม เว้นแต่ มีเหตุจำเป็นให้คณะกรรมการจัดการแข่งขันฯ เปลี่ยนแปลงกำหนดการได้ตามความเหมาะสม

**ข้อ 13 ชุดแข่งขัน และอุปกรณ์การแข่งขัน**

13.1 ให้แต่ละทีมแต่งกายเข้าแข่งขันเหมือนกันทุกคน ยกเว้น ผู้รักษาประตูให้ใช้ชุดแข่งขันที่มีสีแตกต่างกับผู้เข้าร่วมการแข่งขัน และต้องมีเบอร์เสื้อแสดงชัดเจน และหมายเลขเสื้อต้องตรงกับใบสมัคร หากไม่ปฏิบัติตามคณะกรรมการมีสิทธิที่จะไม่ให้บุคคลนั้นลงแข่งในสนามได้

13.2 ให้ผู้เข้าแข่งขันที่เป็นหัวหน้าทีมติดเครื่องหมายสัญลักษณ์ (ปลอกแขน) ที่แขนเสื้อด้านซ้าย ซึ่งผู้เข้าร่วมแข่งขันจะต้องจัดหามาเอง

13.3 ให้ผู้ลงทำการแข่งขัน สวมรองเท้าหุ้มส้นแบบผ้าใบ หรือแบบหนังนิ่ม ที่ส้นทำด้วยยาง หรือวัสดุคล้ายคลึงกัน สวมถุงเท้ายาว และต้องใส่อุปกรณ์ป้องกัน (สนับแข้ง) ลงทำการแข่งขันทุกครั้ง หากไม่ปฏิบัติตาม ผู้ตัดสินมีสิทธิห้ามมิให้ลงทำการแข่งขัน

**ข้อ 14 ข้อปฏิบัติในการแข่งขัน**

14.1 ผู้เข้าร่วมการแข่งขันต้องยอมรับคำตัดสินและให้ความร่วมมือในการปฏิบัติงานของคณะกรรมการจัดการแข่งขันฯ กรรมการผู้ตัดสิน และเจ้าหน้าที่ ซึ่งปฏิบัติหน้าที่ในการแข่งขันอย่างเคร่งครัด

14.2 ให้ผู้จัดการทีมส่งรายชื่อผู้เข้าร่วมการแข่งขันให้ตรงกับหมายเลขประจำตัวที่ได้ลงทะเบียนไว้แล้ว และส่งให้คณะกรรมการจัดการแข่งขันไม่น้อยกว่า 15 นาที

14.3 ทีมที่ไม่มาแข่งขันหรือไม่พร้อมที่จะแข่งขันหรือมีผู้เข้าร่วมแข่งขันน้อยกว่า 4 คน หลังจากเวลากำหนด 10 นาที ให้ถือว่าทีมนั้นไม่มาแข่งขันตามที่กำหนด ให้ปรับแพ้ในนัดนั้นและให้ทีมคู่แข่งขันชนะ

14.4 ตลอดการแข่งขันผู้เข้าแข่งขันต้องประพฤติตนเป็นนักกีฬาที่ดี และต้องปฏิบัติตามกติกา การแข่งขันอย่างเคร่งครัด

14.5 ผู้เข้าแข่งขันคนใดที่ละเมิดกติกาการแข่งขัน ซึ่งผู้ตัดสินได้ตักเตือนเป็นทางการโดยแสดงใบเหลืองจะได้รับการบันทึกเป็นทางการโดยคณะกรรมการจัดการแข่งขันทุกครั้ง และหากมีการละเมิดเช่นนี้อีกเป็นครั้งที่สอง ในการแข่งขันคราวต่อไป จะถูกตัดสิทธิห้ามลงแข่งขันในนัดที่ทีมของตนจะต้องแข่งขันตามกำหนดการคราวต่อไป 1 ครั้ง โดยอัตโนมัติ

14.6 ผู้เข้าแข่งขันหรือเจ้าหน้าที่ทีมคนใดที่ละเมิดกติกาการแข่งขัน ซึ่งผู้ตัดสินลงโทษโดยการ ให้ใบแดง จะต้องออกจากการแข่งขันและออกนอกสนามแข่งขัน และห้ามลงทำการแข่งขันครั้งต่อไป 1 ครั้ง

14.7 กรณีนักกีฬาโดนใบเหลืองและใบแดง จะมีบทลงโทษคือจะปรับเงินค่าใบเหลือง 50 บาท ใบแดง 100 บาท (หลังจากจบการแข่งขันคณะกรรมการจัดการแข่งขันจะออกใบเสร็จให้กับทีมที่เสียค่าปรับ)

14.8 กรณีทีมที่ส่งเข้าร่วมการแข่งขันมาแข่งขันไม่มาทการแข่งขันให้ครบทุกแมท คณะกรรมการจัดการแข่งขันจะทำการยึดเงินประกันทีม

14.9 กรณีทีมที่ส่งเข้าร่วมการแข่งขันไม่มาแข่งขันเลยและไม่ได้แจ้งต่อคณะกรรมการจัดการแข่งขันคณะกรรมการฯจะมีบทลงโทษตัดสิทธิ์ไม่ให้เข้าร่วมการแข่งขัน 1 ปี

**\*\*\*** กรณีที่ผู้เข้าแข่งขันหรือเจ้าหน้าที่ทีมคนใดถูกลงโทษโดยผู้ตัดสินให้ใบแดง อันเนื่องมาจากการ ดูหมิ่นด้วยการใช้คำพูดที่ไม่เหมาะสม เช่น การด่าว่าให้ร้ายกรรมการผู้ตัดสินอย่างรุนแรง หรือขู่เข็ญว่าจะใช้กำลังประทุษร้าย หรือได้ใช้กำลังประทุษร้ายต่อผู้เล่นฝ่ายตรงข้ามหรือกรรมการผู้ตัดสิน คณะกรรมการจัดการแข่งขัน อาจพิจารณาให้ตัดสิทธิบุคคลนั้นออกจากการเข้าร่วมการแข่งขันตลอดรายการ

**ข้อ 15 กรรมการตัดสินและเจ้าหน้าที่** ให้อยู่ในดุลยพินิจของคณะกรรมการจัดการแข่งขัน

**ข้อ 16 การประท้วง และการอุทธรณ์**

ให้แต่ละทีมที่ต้องการประท้วงทำหนังสือประท้วงต่อคณะกรรมการจัดการแข่งขัน พร้อมหลักฐานประกอบ (ถ้ามี) ภายในระยะเวลา 24 ชม. หากเลยกำหนดนั้น ถือว่าหมดสิทธิในการประท้วงไม่ว่ากรณีใดๆ คำวินิจฉัย ของคณะกรรมการจัดการแข่งขันให้ถือเป็นที่สุด

**ข้อ 17 การลงโทษ**

บุคคลใดมีเรื่องชกต่อย ทะเลาะวิวาทกัน ในระหว่างการแข่งขัน คณะกรรมการจัดการแข่งขันอาจรายงาน ให้ผู้บังคับบัญชาของบุคคลนั้น เพื่อพิจารณาดำเนินการทางวินัยตามระเบียบของทางราชการต่อไป

**ข้อ 18** ในกรณีอื่นใดที่นอกเหนือจากนี้ให้คณะกรรมการจัดการแข่งขันเป็นผู้วินิจฉัยชี้ขาดตามความเหมาะสมแล้วแต่กรณี

ประกาศ ณ วันที่ 10 มกราคม พ.ศ. 2562

(นายกมลพันธ์ ธนสารประเสริฐ)

ประธานคณะกรรมการจัดการแข่งขัน

กีฬาฟุตซอลบุคลากร ประจำปี พ.ศ. 2562

**รายละเอียดการจัดการแข่งขัน**

-ระบบเปิดรับสมัครทีมฟุตซอลที่เข้าร่วมการแข่งขันตั้งแต่วันที่ 10 มกราคม ถึง วันที่ 30 มกราคม 2562

-ประชุมผู้จัดการทีม และ จับสลากแบ่งสาย ในวันพฤหัสบดีที่ 31 มกราคม 2562

-ระบบปิดส่งรายซื่อนักกีฬาภายในวันศุกร์ที่ 8 กุมภาพันธ์ 2562 เวลา 16.30 น.

-กำหนดการแข่งขัน ตั้งแต่ วันที่ 13 กุมภาพันธ์ – วันที่ 27 มีนาคม 2562

(แข่งขันเฉพาะทุก วันจันทร์ - อังคาร – ศุกร์)